laion/Wikipedia-Exotic huggingface dataset:
চেরাগি পাহাড়

চেরাগি পাহাড় বাংলাদেশের চট্টগ্রামের একটি ঐতিহাসিক স্থাপনা। এটি নগরীর জামাল খান সড়ক এবং মোমিন সড়কের মধ্যস্থলে অবস্থিত। চট্টগ্রামের শিল্প-সাহিত্য-সংস্কৃতি চর্চার বিচরণক্ষেত্র হিসেবে চেরাগি পাহাড় একটি প্রসিদ্ধ স্থান। চট্টগ্রামের কবি, সাংবাদিক, সাহিত্যিক, সংস্কৃতিকর্মী, পাঠক-লেখক, সংগঠকদের মিলনস্থল হিসেবে চেরাগি পাহাড়ে পরিচিত। বর্তমানে এই স্থানে চেরাগী পাহাড় নামে কোন পাহাড়ের অস্তিত্ত্ব না থাকলেও এখানে তিন রাস্তার সংযোগ স্থলে রয়েছে চেরাগ আকৃতির স্থাপনা। এই স্থাপনাই বর্তমানে চেরাগি পাহাড় নামে পরিচিত। কিংবদন্তি অনুসারে ১৪ শতকে ইসলাম ধর্ম প্রচারের উদ্দেশ্যে সুফি সাধক বদর আউলিয়া আরব থেকে সমুদ্রে ভাসমান একটি পাথরে আরোহন করে এগারোজন দরবেশ সহ চট্টগ্রাম এসেছিলেন। এই বারোজন দরবেশের মধ্যে বদর আউলিয়াকেই প্রধান হিসেবে সম্মানিত করা হয়। বদর আউলিয়ার ইসলাম প্রচারের সূত্র ধরে চট্টগ্রামকে ‘বারো আউলিয়ার দেশ’ (বারো দরবেশের দেশ) বলা হয়। তিনি তার অলৌকিক চেরাগ হাতে জন-মানবহীন পাহাড় পর্বতে ঘেরা চটগ্রামের একটি পাহাড়ে উঠলে জ্বীন-পরীরা তাকে বাধা দেয়। পরে তিনি তার চেরাগ রাখার বিনিময়ে পাহাড় ত্যাগ করেন। অতঃপর তার অলৌকিক চেরাগের বিকিরণের তেজ সহ্য করতে না পেরে জ্বীন-পরীরা চট্টগ্রাম ছেড়ে প্রস্থান করে। কালক্রমে এখানে জনবসতি গড়ে উঠে এবং সেই পাহাড়টি চেরাগি পাহাড় নামে পরিচিতি লাভ করে। চেরাগি পাহাড় এলাকায় চট্টগ্রামের স্থানীয় কবি, লেখক, সাহিত্যিক, লিটল ম্যাগাজিনের কর্মী, শিল্পী, সঙ্গীতজ্ঞ, সাংবাদিক, নাট্যকার ও সাংস্কৃতিক কর্মীদের মিলনস্থান। চট্টগ্রামভিত্তিক দৈনিক পত্রিকা, বিরোধীদলীয় পত্রিকা, ব্যবসায়িক পত্রিকাসহ বেশকিছু পত্রিকা এখান থেকে প্রকাশিত হয়, যার মধ্যে দৈনিক আজাদী আন্যতম। পাশাপাশি রয়েছে সাংস্কৃতিক-বইয়ের দোকান, প্রকাশনা সংস্থা, ছাপাখানা, হকার সমিতির কার্যালয়, টেলিভিশন চ্যানেলের কার্যালয়, শিক্ষা প্রতিষ্ঠান, গার্মেন্ট। ২০১২ সালে, এখানে একটি স্থান-নির্দিষ্ট শিল্প প্রদর্শনী অনুষ্ঠিত হয়েছিল, যেখানে তরুণ শিল্পী এবং কিউরেটররা তাদের প্রদর্শনীতে নতুন শিল্প ফর্ম এবং মিডিয়া নিয়ে পরীক্ষা-নিরীক্ষা করে। পরবর্তীতে ২০১৩ সালেও ধারাবাহিকভাবে এ অয়োজন করা হয়। ২০১৩ সালে অনুষ্ঠিত চেরাগি আর্ট শো ২ ২০১৩ সালে অনুষ্ঠিত চেরাগি আর্ট শো ২ ২০০৭ সালে চেরাগি পাহাড় স্টাফ করেসপন্ডেন্ট (২৩ এপ্রিল ২০২২)। "সংস্কৃতি চর্চার চেরাগী পাহাড় বখাটেদের দখলে"। বাংলানিউজটোয়েন্টিফোর.কম। ১৮ মে ২০২২ তারিখে মূল থেকে আর্কাইভ করা। সংগ্রহের তারিখ ২৭ জুন ২০২৩।  শামসুল হোসাইন (২০১২)। "বদর আউলিয়া"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Addaru gathering at Cheragi"। ডেইলি সান (বাংলাদেশ)। ১১ জানুয়ারি ২০১১। ২০ মে ২০১৪ তারিখে মূল থেকে আর্কাইভ করা। সংগ্রহের তারিখ ২১ জুন ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fayeka Zabeen Siddiqua (জানুয়ারি ৯, ২০১৫)। "Taking on the Art World"। The Daily Star (Bangladesh)। জুন ১৭, ২০১৬ তারিখে মূল থেকে আর্কাইভ করা। সংগ্রহের তারিখ জুন ৯, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে চেরাগি পাহাড় সংক্রান্ত মিডিয়া রয়েছে।
ঙ্গাগ-দ্বাং-য়ে-শেস-র্গ্যা-ম্ত্শো

ঙ্গাগ-দ্বাং-য়ে-শেস-র্গ্যা-ম্ত্শো (ওয়াইলি: ngag dbang ye shes rgya mtsho) (১৬৮৬-?১৭২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ দলাই লামা হিসেবে অধিষ্ঠিত হলেও তিব্বতীদের দ্বারা স্বীকৃতি লাভ করেননি। কোশোত মঙ্গোল নেতা ল্হাজাং খান তিব্বত আক্রমণ করে তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করেন এবং ত্শাংস-দ্ব্যাংস-র্গ্যা-ম্ত্শো নামক ষষ্ঠ দলাই লামাকে গৃহবন্দী করার পর ১৭০৬ খ্রিষ্টাব্দের ২৮শে জুন নিজের পুত্র মোনপা পেকার দ্জিনপাকে ষষ্ঠ দলাই লামা রূপে অধিষ্ঠিত করেন। পঞ্চম পাঞ্চেন লামা ব্লো-ব্জাং-য়ে-শেস মঙ্গোলদের দাবীমত মোনপা পেকার দ্জিনপাকে ষষ্ঠ দলাই লামা রূপে স্বীকার করে নেন এবং তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। কিন্তু তিব্বতের দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী কোশোত মঙ্গোল নেতা ল্হাজাং খানের বিরুদ্ধে তিব্বত আক্রমণ করলে ল্হাজাং খানের মৃত্যু হয় এবং ঙ্গাগ-দ্বাং-য়ে-শেস-র্গ্যা-ম্ত্শোকে পঞ্চম পাঞ্চেন লামা লাসা থেকে সরিয়ে দিতে সক্ষম হন। তিনি চাকপোরি নামক স্থানে একজন সাধারণ ভিক্ষুর বেশে জীবনযাপন করেন এবং ১৭২০ খ্রিষ্টাব্দে চীনারা তাকে বেজিং শহরে নিয়ে গেলে সেখানে তার মৃত্যু ঘটে। Namgyal, Tsering (2011-04)। "The Fifth Paṇchen Lama, Lobzang Yeshe"। The Treasury of Lives: Biographies of Himalayan Religious Masters। সংগ্রহের তারিখ 2014-21-05।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)
বড়পেটা

বড়পেটা (উচ্চারণ: bə(r)ˈpeɪtə / bə(r)ˈpi:tə (অসমীয়া: বৰপেটা) হচ্ছে ভারতের আসাম রাজ্যের বড়পেটা জেলার জেলা সদরদপ্তর। এটি গুয়াহাটি থেকে ৯০ কিলোমিটার (৫৬ মা) উত্তর পশ্চিমে এবং পশ্চিম আসামের একটি প্রধান শহর। বড়পেটা ২৬.৩২ ডিগ্রি উত্তর অক্ষাংশ এবং ৯১.০ ডিগ্রি পূর্ব দ্রাঘিমাংশে অবস্থিত। সমুদ্রপৃষ্ঠ থেকে বড়পেটার গড় উচ্চতা ৩৫ মিটার (১১৪ ফুট)। মানস জাতীয় উদ্যান থেকে এর দূরত্ব ৪৪ কি.মি.। ব্রহ্মপুত্র নদীর দুই মূল উপনদী চাউলখোয়া এবং মরা নদী বড়পেটা নগরের মাঝখান দিয়ে বয়ে গেছে। কৃষ্ণগুরু আধ্যাত্মিক বিশ্ববিদ্যালয় "Maps, Weather, and Airports for Barpeta, India"। www.fallingrain.com। সংগ্রহের তারিখ ২০২১-১১-১০।  জেলার দাপ্তরিক ওয়েবসাইট
চিরকুট

চিরকুট বাংলাদেশের জনপ্রিয় একটি ব্যান্ড। ২০০২ সালে এ ব্যান্ডটি প্রতিষ্ঠিত হয়।তাদের গাওয়া 'আহা রে জীবন' ইরফান খান অভিনীত ডুব চলচ্চিত্রে অত্যন্ত জনপ্রিয় হয়েছে। ২০০২ সালে চিরকুট ব্যান্ডের জন্ম। এরপর গানে সুরে বেড়ে ওঠা। জন্মের আট বছর পর অর্থাৎ ২০১০ সালে চিরকুট তাদের প্রথম অ্যালবামটি প্রকাশ করে। এই দীর্ঘ সময় চিরকুট নিজেকে গুছিয়ে গড়া অ্যালবামটির নাম 'চিরকুটনামা'। অ্যালবামটির গানগুলো হচ্ছে—'খাজনা', 'কাটাকুটি', 'বন্ধু', 'আমি জানি না', 'ছোট্ট নদী', 'দয়াল', 'ফুল ফোটা গান', 'ঘরে ফেরা'। এগুলোর মধ্যে 'খাজনা' গানটি শ্রোতামহলে ব্যাপক জনপ্রিয়তা পেয়েছিল। শুধু তাই নয়, গানটির মিউজিক ভিডিও ইউটিউব সাফল্য পেয়ছে। চিরকুটের কাছ থেকে জানা যায়, তাদের ইউটিউব সাফল্য দেখে মিউজিক চ্যানেল এমটিভিও এই গানটি প্রচারের প্রস্তাব দিয়েছিল। চিরকুটের প্রকাশিত দ্বিতীয় অ্যালবাম ‘যাদুর শহর’। ব্যান্ডের নাম ‘চিরকুট’ ব্যান্ডের ভোকাল সুমির দেয়া। নভেম্বর, ২০১৬ তে সালে ক্যারিয়ার গড়তে পিন্টু ঘোষ চিরকুট ব্যান্ড ত্যাগ করেন। শারমিন সুলতানা সুমি (ভোকাল) পাভেল আরিন (ড্রামস) ইমন চৌধুরী (গিটার, বাঞ্জো, মান্ডোলিন) জাহিদ হাসান নিরব (কিবোর্ড, হারমোনিয়াম) চিরকুটনামা (২০০৮) জাদুর শহর (২০১৩) উধাও (২০১৮) বুকা বুকা (২০২২) খালাস (২০২২) দেখা হোক দেখা হবে (২০২২) যাযাবর (দ্য সুইজারল্যান্ড সঙ) বেশ কয়েকটি চলচ্চিত্রে সংগীত পরিচালনার কাজ করেছে এই ব্যান্ডটি। চলচ্চিত্রগুলোর মাঝে উল্লেখযোগ্য হলো 'জালালের গল্প', এই চলচ্চিত্রটি ২০১৫ সালে অ্যাকাডেমি অ্যাওয়ার্ডস অর্থাৎ অস্কারের ৮৮তম আসরে জন্য বিদেশি ভাষার ছবির বিভাগে বাংলাদেশ থেকে এই চলচ্চিত্রটিকে নির্বাচন করা হয়। ২০১৩ সালের ২৫ জানুয়ারিতে মোস্তফা সরয়ার ফারুকীর পরিচালনায় মুক্তিপ্রাপ্ত টেলিভিশন (চলচ্চিত্র) সিনেমার জন্য চিরকুটের "কানামাছি" গানটি বাংলাদেশে জনপ্রিয় হয়। ২০১৬ সালের সেপ্টেম্বর ৩০ তারিখে মুক্তি পাওয়া আয়নাবাজি  চলচ্চিত্রটির জন্য চিরকুটের কথা ও সুরে "দুনিয়া" গানটি অন্যতম জনপ্রিয় গান। ২০১৭ সালের ৪ আগস্ট মুক্তি পায় অনিমেষ আইচের পরিচালনায় ভয়ংকর সুন্দর আর এই চলচিত্রে চিরকুটের "এই শহরে কাকটাও জেনে গেছে" গানটি অন্যতম জনপ্রিয়তা পেয়েছে। আরটিভি স্টার অ্যাওয়ার্ডস Ittefaq, The Daily। "গানের চিরকুট :: দৈনিক ইত্তেফাক"। archive.ittefaq.com.bd।  আহমেদ, শিবলী (২০১৭-১০-১২)। "শাওনের জন্মদিনে প্রকাশ পেল 'ডুব' এর গান"। প্রিয়.কম। সংগ্রহের তারিখ ২০২২-১০-০২।  "চিরকুট ছাড়লেন পিন্টু"।  "অস্কারে যাচ্ছে 'জালালের গল্প'"। Banglanews24[dot]com - News and Entertainment 24x7। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।  "'জালালের গল্প' আসছে শুক্রবার"। bdnews24.com। ৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৫।  শাওন, রাশেদ (২৭ জানুয়ারি ২০১৩)। "আরটিভির সেরা সজল ও মৌসুমী"। বিডিনিউজ টোয়েন্টিফোর ডটকম। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২ জুন ২০২০।  ফেইসবুকে চিরকুট
আকাশ

আকাশ হল ভূপৃষ্ঠ থেকে বাইরের দিকে অবস্থিত অংশবিশেষ। বায়ুমণ্ডল এবং মহাশূন্যও এর অংশ। জ্যোতির্বিদ্যায় আকাশ কে খ-গোলক ও বলা হয়। ভূপৃষ্ঠ থেকে এটিকে একটি কাল্পনিক গোলক কল্পনা করা হয় যেখানে সূর্য, তারা ,চাঁদ এবং গ্রহসমূহকে পরিভ্রমণ করতে দেখা যায়। খ-গোলককে সাধারণত বিভিন্ন নক্ষত্রমণ্ডলে ভাগ করা হয়। সাধারণত আকাশ শব্দটি ভূপৃষ্ঠ থেকে উপরে যেকোনো বিন্দু নির্দেশ করতে ব্যবহৃত হয়। কিন্তু এর অর্থ এবং ব্যবহার ভিন্নও হতে পারে। যেমন, আবহাওয়ার ক্ষেত্রে আকাশ বলতে কেবলমাত্র বায়ুমণ্ডলের নিচের দিকের অধিক ঘন অংশ কে বোঝায়। দিনের আলোয় আলোর বিক্ষেপণের জন্য আকাশ নীল দেখায়। আর রাতের বেলায় আকাশকে তারায় পরিপূর্ণ একটি কালো গালিচার মত মনে হয়। দিনের বেলায় মেঘ না থাকলে আকাশে সূর্য দেখা যায়। আর রাতের আকাশে (কখনও কখনও দিনেও) চাঁদ, গ্রহসমূহ এবং তারা দৃশ্যমান থাকে। মেঘ, রংধনু, অরোরা বা মেরুপ্রভা, বজ্রপাত প্রভৃতি প্রাকৃতিক ঘটনা আকাশে পরিলক্ষিত হয়। আলোর বিক্ষেপণের কারণে আকাশ নীল দেখায়। কোন কণিকার ওপর আলো পড়লে সেই কণিকা আলোকে বিভিন্ন দিকে ছড়িয়ে দেয়, যাকে আলোর বিক্ষেপণ বলে। যে আলোর তরঙ্গদৈর্ঘ্য যত কম, সেই আলোর বিক্ষেপণ তত বেশি হয়। আলোর বিক্ষেপণ এর তরঙ্গদৈর্ঘ্যের চতুর্ঘাতের ব্যস্তানুপাতিক। বেগুনি ও নীল আলোর তরঙ্গদৈর্ঘ্য সবচেয়ে কম। তাই আকাশে এই আলো দুইটির বিক্ষেপণ বেশি হয়। আবার আমাদের চোখ বেগুনি অপেক্ষা নীল বর্ণের আলোর প্রতি অধিক সংবেদনশীল । তাই আকাশ নীল দেখায়। মেঘের অণু বেশ বড় হয় এবং তাই তা নীল ছাড়া অন্য আলোকেও বিক্ষেপিত করে। যার ফলে মেঘের বর্ণ অনেকটা সাদাটে হয়। একারণেই সূর্যোদয় ও সূর্যাস্তকালীন সময় আকাশ লাল দেখায়। এসময় সূর্য দিগন্তরেখার কাছে অবস্থান করে। তাই সূর্যরশ্মি পৃথিবীতে আসতে পুরু বায়ুমণ্ডল ভেদ করে। তখন নীল আলো বিক্ষেপিত হয়ে বিভিন্ন দিকে চলে যায় কিন্তু লাল আলোর তরঙ্গদৈর্ঘ্য বেশি হওয়ায় তা কম বিক্ষেপিত হয় এবং পৃথিবীতে আসে। তাই তখন আকাশ লাল দেখায়। ল্যান্ডারস, ক্যালিফোর্নিয়াতে সান্ধ্যকালীন সূর্যরশ্মি সূর্যাস্তের পরবর্তী আকাশ উচ্চ মরুভূমিতে গ্রীষ্মকালীন সূর্যাস্ত বৃষ্টি পরবর্তী গোধূলি কক্সবাজার সমুদ্র সৈকতে বিকেলের গোলাপী আকাশ দুপুরের আকাশ হেমন্তের দুপুরে আকাশের মেঘ "Why is the sky Blue?"। math.ucr.edu। সংগ্রহের তারিখ ২০২০-০৫-১০।  BanglaNews24.com। "মজার বিজ্ঞান: আকাশের রং কেন নীল?"। banglanews24.com (ইংরেজি ভাষায়)। সংগ্রহের তারিখ ২০২০-০৫-১০।  BanglaNews24.com। "আকাশ নীল দেখায় কেন?"। banglanews24.com (ইংরেজি ভাষায়)। সংগ্রহের তারিখ ২০২০-০৫-১০।  উইকিউক্তিতে আকাশ সম্পর্কিত উক্তির সংকলন রয়েছে। উইকিমিডিয়া কমন্সে আকাশ সংক্রান্ত মিডিয়া রয়েছে। আকাশ নীল কেন?
এদুয়ার মানে

এদুয়ার মানে (ফরাসি: Édouard Manet) (২৩শে জানুয়ারি, ১৮৩২ – ৩০শে এপ্রিল, ১৮৮৩) একজন ফরাসি অন্তর্মুদ্রাবাদী (impressionist) চিত্রকর ছিলেন। তার আঁকা ল্য দেজ্যনে স্যুর লের্ব (Le déjeuner sur l'herbe, "ঘাসের উপরে মধ্যাহ্নভোজ") ও ওলাঁপিয়া (Olympia) অন্তর্মুদ্রাবাদী ধারার অন্যতম দিকনির্দেশী চিত্রকর্ম। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
এদ্‌গার দ্যগা

এদ্‌গার দ্যগা, পূর্ণ জন্মনাম ইলের জের্‌মাঁ এদ্‌গার দ্যগা (ফরাসি: Hilaire-Germain-Edgar Degas, আ-ধ্ব-ব: [ilɛʀ ʒɛʁmɛ̃ ɛdɡɑʀ døˈɡɑ]) বিখ্যাত ফরাসি চিত্রকর। তিনি অন্তর্মুদ্রাবাদ ধারার অন্যতম জনক। তাঁর প্রিয় মাধ্যম ছিল প্যাস্টেল। তাঁর আঁকা তৈলচিত্র নর্তকীদের মহড়া (La Classe de Danse), লাবসাঁত ("সোমরস", L'absinthe), ইত্যাদি বিখ্যাত। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
এয়ার্তো সেনা

আয়ার্তো সেনা দা সিলভা (ব্রাজিলীয় পর্তুগিজ: [aˈiʁtõ ˈsẽnɐ dɐ ˈsiwvɐ]; জন্ম: ২১ মে, ১৯৬০ - মৃত্যু: ১ মে, ১৯৯৪) সাঁও পাওলু এলাকায় জন্মগ্রহণকারী বিখ্যাত ব্রাজিলীয় ফর্মুলা ওয়ান ড্রাইভার ছিলেন। তিনি মূলতঃ আয়ার্তো সেনা নামেই সমধিক পরিচিত ব্যক্তিত্ব। ১৯৮৮, ১৯৯০ ও ১৯৯১ সালে মোট তিনবার ফর্মুলা ওয়ান চ্যাম্পিয়নশীপের শিরোপা জয় করেন। আধুনিক যুগের সবচেয়ে আধিপত্যবিস্তারকারী ও সফলতম ফর্মুলা ওয়ান ড্রাইভার ছিলেন তিনি। ইতালির বোলোগনায় অনুষ্ঠিত ১৯৯৪ স্যান ম্যারিনো গ্রাঁ প্রি প্রতিযোগিতা চলাকালীন অটোড্রমো এঞ্জো ই দিনো ফেরারি বা আইমোলাতে অবস্থানরত অবস্থায় দূর্ঘটনায় মৃত্যুবরণ করেন। অনেক ক্রীড়ানুরাগী মোটর দৌঁড় প্রতিযোগিতার ইতিহাসে তাকে সর্বকালের সেরা ও দক্ষ চালকরূপে অভিহিত করে থাকেন। চার বছর বয়সে তিনি একটি এক চাকাবিশিষ্ট কার্ট পান। ১৩ বছর বয়সে প্রথমবারের মতো কার্ট রেসিং প্রতিযোগিতায় অংশ নেন। ১৯৭৭ সালে সাউথ আমেরিকান কার্ট চ্যাম্পিয়নশীপ জয় করেন। ১৯৮১ সালে তিনি ব্রিটিশ ফর্মুলা ফোর্ড ১৬০০ চ্যাম্পিয়নশীপে অংশ নিয়ে জয় করেন। এছাড়াও তিনি তার নাম পরিবর্তন করে সেনা রাখেন। ১৯৮২ সালে সেনা ইউরোপিয়ান ও ব্রিটিশ ফর্মুলা ফোর্ড ২০০০ - এ দুইটি ইউরোপীয় চ্যাম্পিয়নশীপ জয় করেন। উইলিয়ামস, ম্যাকলারিন, ব্রাবহ্যাম ও টোলম্যান পর্যবেক্ষণ শেষে ১৯৮৪ সালে টোলম্যান দলে যোগ দেন। প্রায়শঃই সেনা ভোটের মাধ্যমে সর্বকালের অন্যতম সেরা ফর্মুলা ওয়ান ড্রাইভারের মর্যাদা পেয়েছেন। মর্যাদাপূর্ণ মোনাকো গ্রাঁ প্রি প্রতিযোগিতায় ছয়বার শিরোপা জয় করেন। তার ক্রীড়াজীবনে প্রতিপক্ষ হিসেবে ছিলেন অ্যালেইন প্রোস্ট। Up until 1990, not all points scored by a driver contributed to their final World Championship tally (see list of points scoring systems for more information). Numbers without parentheses are Championship points; numbers in parentheses are total points scored. "Formula 1's Greatest Drivers - AUTOSPORT.com - Ayrton Senna"। F1greatestdrivers.autosport.com। সংগ্রহের তারিখ ২০১৩-০১-০৪।  "Drivers vote Senna the greatest ever - F1 news"। Autosport.Com। ২০০৯-১২-১০। সংগ্রহের তারিখ ২০১৩-০১-০৪।  "Alonso voted best driver"। Sify.com। ২০১০-০৭-২৩। সংগ্রহের তারিখ ২০১৪-০৫-০১।  "BBC Sport - Formula 1's greatest drivers. Number 1: Ayrton Senna"। Bbc.co.uk। ২০১২-১১-২০। সংগ্রহের তারিখ ২০১৩-০১-০৪।  talent, Formula (২০ নভেম্বর ২০১২)। "Formula 1's greatest drivers. Number 1: Ayrton Senna"। BBC Sport। সংগ্রহের তারিখ ২২ নভেম্বর ২০১২।  উইকিউক্তিতে এয়ার্তো সেনা সম্পর্কিত উক্তির সংকলন রয়েছে। উইকিমিডিয়া কমন্সে এয়ার্তো সেনা সংক্রান্ত মিডিয়া রয়েছে। Official Ayrton Senna website ওয়েব্যাক মেশিনে আর্কাইভকৃত ১৩ আগস্ট ২০১৫ তারিখে (পর্তুগিজ) Instituto Ayrton Senna Formula One's Hall of Fame driver profile Ayrton Senna career details BBC Sport: Formula 1's Greatest Drivers ইন্টারনেট মুভি ডেটাবেজে এয়ার্তো সেনা (ইংরেজি) টেমপ্লেট:Ayrton Senna টেমপ্লেট:Formula One World Drivers' Champions টেমপ্লেট:Macau Grand Prix winners টেমপ্লেট:British F3 champions টেমপ্লেট:Autosport International Racing Driver Award টেমপ্লেট:Williams টেমপ্লেট:McLaren টেমপ্লেট:Team Lotus টেমপ্লেট:Toleman
পে-মা-'ফ্রিন-লাস (তিব্বত)

পে-মা-'ফ্রিন-লাস (ওয়াইলি: pe ma 'phrin las) (১৬৪১-১৭১৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন। পে-মা-'ফ্রিন-লাস ১৬৪১ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং (ওয়াইলি: mon mkhar rnam sras gling) নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল কার্মা-ফুন-ত্শোগ্স-দ্বাং-পো (ওয়াইলি: karma phun tshogs dbang po) এবং মাতার নাম ছিল রিগ-'দ্জিন বু-খ্রিদ-দ্বাং-মো (ওয়াইলি: karma phun tshogs dbang po)। ছয় বছর বয়সে ব্স্তান-'দ্জিন-নোর-বু (ওয়াইলি: bstan 'dzin nor bu) নামক তৃতীয় য়োল-মো-স্প্রুল-স্কু (ওয়াইলি: yol mo sprul sku) উপাধিধারী বৌদ্ধ লামা তাকে ঙ্গাগ-গি-দ্বাং-পো নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করেন এবং র্দো-র্জে-ব্রাগ বৌদ্ধবিহারে প্রধান রূপে অধিষ্ঠিত করেন। এই বিহারের পৃষ্ঠপোষক পঞ্চম দলাই লামা তাকে দীক্ষা প্রদান করেন। তার উল্লেখযোগ্য শিক্ষক ছিলেন স্মান-লুং-পা-ব্লো-ম্ছোগ-র্দো-র্জে (ওয়াইলি: sman lung pa blo mchog rdo rje), স্মিন-গ্লিং-গ্তের-ছেন-'গ্যুর-মেদ-র্দো-র্জে (ওয়াইলি: smin gling gter chen 'gyur med rdo rje), ব্কা'-'গ্যুর-বা-ম্গোন-পো-ব্সোদ-নাম্স-ম্ছোগ-ল্দান (ওয়াইলি: bka' 'gyur ba mgon po bsod nams mchog ldan) প্রভৃতি। তিনি পোতালা প্রাসাদে দীর্ঘদিন মুখ্য আচার বিভাগীয় আধিকারিক হিসেবে দায়িত্ব পালন করেন। পে-মা-'ফ্রিন-লাস র্ন্যিং-মা ধর্মসম্প্রদায়ের তন্ত্র সম্বন্ধে বেশ কিছু গ্রন্থ রচনা করেন। এর মধ্যে সর্বাপেক্ষা উল্লেখযোগ্য ছিল অনুত্তরযোগতন্ত্রের ওপর রচিত 'দুস-পা-ম্দো'ই-দ্বাং-ছোগ-দ্ক্যিল-ল'খোর-র্গ্যা-ম্ত্শো'ই-'জুগ-ঙ্গোগ্স (ওয়াইলি: 'dus pa mdo'i dbang chog dkyil l'khor rgya mtsho'i 'jug ngogs) নামক গ্রন্থটি। ১৭১৭ খ্রিষ্টাব্দে দ্জুঙ্গার মোঙ্গলদের দ্বারা র্ন্যিং-মা ধর্মসম্প্রদায় বিরোধী সামরিক অভিযানের সময় তাকে হত্যা করা হয় এবং র্দো-র্জে-ব্রাগ বৌদ্ধবিহারকে ভস্মীভূত করা হয়। Chhosphel, Samten (2012-10)। "The Fourth Dorje Drak Rigdzin, Pema Trinle"। The Treasury of Lives: Biographies of Himalayan Religious Masters। সংগ্রহের তারিখ 2014-05-22।  এখানে তারিখের মান পরীক্ষা করুন: |তারিখ= (সাহায্য) Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. Dalton, Jacob. 2002. The Uses of the Dgongs pa 'dus pa'i mdo in the Development of the Nyingma School of Tibetan Buddhism. PhD dissertation, University of Michigan, pp. 161–203.
পিয়ের-ওগ্যুস্ত রনোয়ার

পিয়ের-ওগ্যুস্ত রনোয়ার (ফরাসি: Pierre-Auguste Renoir; ২৫ ফেব্রুয়ারি ১৮৪১ – ৩ ডিসেম্বর ১৯১৯) ছিলেন অন্তর্মুদ্রাবাদী ঘরানার একজন প্রখ্যাত ফরাসি চিত্রশিল্পী এবং শিল্পে অন্তর্মু‌দ্রাবাদ আন্দোলনের অন্যতম পুরোধা। সৌন্দর্যবোধ এবং নারীর কামভাবাপন্ন শৈল্পিক প্রকাশের জন্য রনোয়ার বিশেষভাবে প্রশংসিত হয়েছেন। রনোয়ারের পুত্রদের মধ্যে রয়েছেন অভিনেতা পিয়ের রনোয়ার (১৮৮৫-১৯৫২), চলচ্চিত্র নির্মাতা জঁ রনোয়ার (১৮৯৪-১৯৭৯) এবং সিরামিক শিল্পী ক্লদ রনোয়ার (১৯০১-১৯৬৯)। পিয়েরে-অগাস্ট রনোয়ার জন্মগ্রহণ করেন ১৮৪১ সালে, ফ্রান্সের উতো ভিয়েনের লিমোশ-এ। রেনোয়ারের বাবা লিওনার্দ রনোয়ার ছিলেন একজন দরিদ্র দর্জি। এজন্য ১৮৪৪ সালে জীবিকার সন্ধানে রনোয়ার-পরিবার প্যারিসে চলে যায়। তারা বসবাস করতেন প্যারিসের কেন্দ্রে, যেটি ছিল লুভ্‌র জাদুঘরের কাছাকাছি। যদিও অল্পবয়সী রনোয়ার চিত্রকলায় প্রকৃতিপ্রদত্তভাবেই ছিলেন অত্যন্ত পারদর্শী, তবে তিনি তারচেয়েও বেশি দক্ষ ছিলেন গায়ক হিসেবে। কিন্তু পরিবাের দারিদ্র্যের কারণে রনোয়ারকে গানের তালিম নেয়া বন্ধ করতে হয়েছিল। একটি চীনামাটির দোকানে শিক্ষানবিশ হিসাবে কাজ করার জন্য মাত্র ১৩ বছর বয়সে তাঁকে স্কুল ছেড়ে দিতে হয়েছিল। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। চিত্রকর্ম :সূর্যালোকে নগ্নমূর্তি
জীবক কুমারভচ্চ

জীবক কুমার ভক্ক খ্রিস্টপূর্ব ৫৪০ সনে মগধের রাজধানী রাজগৃহ নগরীতে জন্মগ্রহণ করেন। রাজগৃহের বর্তমান নাম রাজগির। জীবক কুমার ভক্ক মগধ নরেশ বিম্বিসার ও অজাতশত্রুর সমসাময়িক ছিলেন। তিনি রাজ মগধ নরেশ বিম্বিসার, কৌশাম্বী নরেশ চণ্ড প্রদ্যোৎ, মগধের নাগরীকবৃন্দ এবং বুদ্ধ ও অন্যান্য ভিক্ষুদের চিকিৎসার দায়িত্ব পালন করেছিলেন। এই সময় তিনি ধীরে ধীরে বুদ্ধ ও তাঁর ধর্মের প্রতি অনুরক্ত হয়ে বুদ্ধের উপাসক হন। পালি শাস্ত্র বা ত্রিপিটকে তার নাম ও চিকিৎসক হিসাবে খ্যাতির কথা উল্লেখ আছে। রাজগৃহ নগরীতে তার আম্রবন তিনি বুদ্ধ ও ভিক্ষু সংঘকে দান করেছিলেন যা পালি শাস্ত্রে জীবক অম্ববন নামে উল্লিখিত হয়েছে। রাজগৃহের আম্রবন, যা জেতবন নামে পরিচিত হয়েছিল, সেখানেই ছিল জীবকের নিবাস। জীবকের মাতা ছিলেন সলাবতী নাম্নী গণিকা যিনি জন্মের পরই তাকে আস্তাকুঁড়ে ফেলে আসেন। মহারাজ বিম্বিসারের পুত্র অভয় কুমার তাকে কুড়িয়ে পান এবং নিজের প্রাসাদে নিয়ে লালন পালন করেন। তিনিই নামকরণ করেন- 'জীবন কুমার ভক্ক'। নামের তাৎপর্য হল- মৃত্যুর মুখ থেকে জীবন ফিরে পেয়েছে বলে 'জীবক', আর রাজকুমার কর্তৃক প্রতিপালিত বলে 'কুমার ভক্ক'। মহারাজ বিম্বিসারের পুত্র অভয় কুমার বনের মধ্যে এক পরিত্যাক্ত সদ্যোজাত শিশুকে কুড়িয়ে পেয়ে তাকে পরম যত্নে নিজ প্রাসাদে এনে লালন পালন করেন। মৃত্যুর জন্য পরিত্যক্ত হয়েও নবজাতক জীবিত রয়েছে, তাই তার নাম দেন জীবক। তিনি শিশুর লালন পালনের সাথে সাথে তাকে নানান শাস্ত্র ও শিক্ষায় পারদর্শী করে তোলেন। মগধের পাঠ শেষ হলে অভয় কুমার জীবককে উচ্চশিক্ষার জন্য তক্ষশীলা পাঠান। তক্ষশিলাতে বিশ্ব বিখ্যাত আয়ুর্বেদ আচার্যের কাছে জীবক আয়ুর্বেদ শাস্ত্র অধ্যয়ন করেন। তার শিক্ষা প্রায় সমাপ্ত হলে আচার্য তাকে তক্ষশিলাকে কেন্দ্র করে এক যোজন দূরত্ব থেকে এমন একটি উদ্ভিদ সংগ্রহ করে আনতে বলেন যার মধ্যে কোন ঔষধী গুণ নেই। জীবক সারাদিন বাদে ফিরে এসে আচার্য্যকে জানালেন যে তিনি এমন কোন উদ্ভিদ দেখেননি যার কোন প্রকার ঔষধী গুণ নেই। আচার্য অত্যন্ত প্রীত হয়ে বললেন যে জীবকের শিক্ষা সম্পূর্ণ হয়েছে। তিনি তাঁকে স্নাতক উপাধি ও প্রমাণপত্রের সাথে কিছু অর্থ দিয়ে মগধে ফিরে গিয়ে স্বতন্ত্রভাবে চিকিৎসা শাস্ত্র চর্চা করার নির্দেশ দেন।
স্কাল-ব্জাং-পে-মা-দ্বাং-ফ্যুগ

স্কাল-ব্জাং-পে-মা-দ্বাং-ফ্যুগ (ওয়াইলি: skal bzang pe ma dbang phyug) (১৭২০-১৭৭১) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের তৃতীয় প্রধান ছিলেন। স্কাল-ব্জাং-পে-মা-দ্বাং-ফ্যুগ ১৭২০ খ্রিষ্টাব্দে তিব্বতের স্পো-'বোর-স্গাং (ওয়াইলি: spo 'bor sgang) নামক অঞ্চলের ল্চাগ্স-ম্দুদ (ওয়াইলি: lcags mdud) নামক শহরে জন্মগ্রহণ করেন। তাকে পে-মা-'ফ্রিন-লাস নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করে ঐ বৌদ্ধবিহারের প্রধান রূপে অধিষ্ঠিত করা হয়। সপ্তম দলাই লামা তাকে দীক্ষা দেন। তার উল্লেখযোগ্য শিক্ষক ছিলেন ব্লো-ব্জাং-ল্হা-ম্ছোগ (ওয়াইলি: blo bzang lha mchog) নামক পে-মা-'ফ্রিন-লাসের শিষ্য এবং পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান (ওয়াইলি: pe ma theg mchog bstan pa'i rgyal mtshan) নামক দ্বিতীয় ন্যি-স্প্রুল (ওয়াইলি: nyi sprul) উপাধিধারী বৌদ্ধ লামা। তিনি ব্দে-গ্শেগ্স-ব্কা'-'দুস-র্গ্যা-ম্ত্শো (ওয়াইলি: bde gshegs bka' 'dus rgya mtsho) নামক গ্রন্থ এবং ল্হা-রিগ্স-ক্যি-ব্ত্সুন-পা-ব্স্কাল-ব্জাং-পে-মা'ই-মিং-চান-রাং-ন্যিদ-ক্যি-র্তোগ্স-পার-ব্র্জোদ-পা (ওয়াইলি: lha rigs kyi btsun pa bskal bzang pe ma'i ming can rang nyid kyi rtogs par brjod pa) নামক আত্মজীবনী রচনা করেন। 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স (ওয়াইলি: zhe chen rab 'byams) প্রভৃতি উপাধিধারী অবতারী লামারা তার উল্লেখযোগ্য শিষ্য ছিলেন। Chhosphel, Samten (2013-07)। "The Fifth Dorje Drak Rigdzin, Kelzang Pema Wangchuk"। The Treasury of Lives: Biographies of Himalayan Religious Masters। সংগ্রহের তারিখ 2014-05-22।  এখানে তারিখের মান পরীক্ষা করুন: |তারিখ= (সাহায্য)
ক্রিস জর্দান

ক্রিস্টোফার জেমস জর্দান (জন্ম: ৪ অক্টোবর, ১৯৮৮) বার্বাডোসে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম প্রতিশ্রুতিশীল অল-রাউন্ডার হিসেবে তাকে বিবেচনা করা হয়। জর্দান ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন। গড়ে ঘণ্টা প্রতি ৮০ মাইল বেগে নিয়মিতভাবে বোলিংয়ে পারদর্শী তিনি। ২০০৭ সালে সারে দলের সর্বাপেক্ষা উদীয়মান খেলোয়াড় হিসেবে এনবিসি ডেনিস কম্পটন পুরস্কার লাভ করেন। নিজ দেশ বার্বাডোসের স্কুল কম্বারমের থেকে ক্রীড়া বৃত্তি নিয়ে ডালউইচ কলেজে অধ্যয়ন করেন। মাতৃসম্পর্কীয় দাদা ব্রিটিশ নাগরিক হওয়ায় তিনিও ব্রিটিশ নাগরিকত্ব লাভ করেন। সারে দলে তিনি ব্রিটিশ খেলোয়াড়রূপে অংশগ্রহণ করেন। এরফলে তিনি ইংল্যান্ড এবং ওয়েস্ট ইন্ডিজ - উভয় দলের পক্ষেই খেলার যোগ্যতা অর্জন করেন। কিন্তু তিনি ইংল্যান্ডের পক্ষেই খেলার সিদ্ধান্ত নেন। এছাড়াও তিনি বিলুপ্তপ্রায় বন্যপ্রাণী সংরক্ষণের উদ্দেশ্যে গঠিত দাতব্য তহবিলের সাথে জড়িত রয়েছেন। আগস্ট, ২০০৭ সালে লর্ডসে অনুষ্ঠিত সারে দলের প্রথম একাদশে অন্তর্ভুক্ত হন ও মিডলসেক্সের বিপক্ষে অভিষেক ঘটে তার। প্রথম-শ্রেণীর ক্রিকেটের অভিষেক খেলায় তিনি ৪১ রানের বিনিময়ে ২ উইকেট এবং দ্বিতীয় খেলায় ডারহ্যামের বিপক্ষে ৪২ রানে ৩ উইকেট লাভে সক্ষমতা দেখান। পিঠের হাড়ে ফাঁটল ধরায় ২০১০ সালে ইংরেজ ক্রিকেটে অংশ নিতে পারেননি। ঐ বছরেরই ডিসেম্বর মাসে তিনি পুনরায় প্রশিক্ষণে চলে যান। সাম্প্রতিককালে তিনি ইংল্যান্ডের একদিনের দলে অন্তর্ভুক্ত হন। ২০১২ মৌসুমের শেষদিকে ছয় বছর সারে দলে খেলার পর ক্লাব দল ত্যাগ করেন। বর্তমানে তিনি সাসেক্স ক্লাবে খেলছেন। ইয়র্কশায়ারের বিপক্ষে তিনি তার নিজস্ব সেরা ৬/৪৮ বোলিং পরিসংখ্যান গড়েন। "Surrey all-rounder Chris Jordan back in training"। BBC Sport। ১৩ ডিসেম্বর ২০১০। সংগ্রহের তারিখ ২০১০-১২-১৩।  "County News:Surrey release Jordan"। Cricinfo। ১৪ সেপ্টেম্বর ২০১২। সংগ্রহের তারিখ ৫ নভেম্বর ২০১২।  ক্রিকেটআর্কাইভে ক্রিস জর্দান (সদস্যতা প্রয়োজনীয়) (ইংরেজি) ইএসপিএনক্রিকইনফোতে ক্রিস জর্দান (ইংরেজি) Interview with Jordan.
ইস্ট লন্ডন মসজিদ

ভূমিকা ইস্ট লন্ডন মসজিদ লন্ডনের হোয়াইটচ্যাপেল রাস্তা এবং অ্যাল্ডগেটের মধ্যবর্তী লন্ডন বরো অব টাওয়ার হ্যামলেটস এ অবস্থিত, যেটি যুক্তরাজ্যের বৃহত্তম মুসলিম সম্প্রদায়কে ধর্মীয় সেবা প্রদান করে থাকে। এটি সিটি অব লন্ডনের অতি সন্নিকটে এবং লন্ডনের ডকল্যাণ্ডস থেকে কয়েক মাইল দূরে অবস্থিত। এটি পরস্পর সংযুক্ত লন্ডন মুসলিম সেন্টার এবং মারিয়াম সেন্টারের সাথে সম্মিলিতভাবে যুক্ত। এটি ইউরোপের অন্যতম বৃহত্তম মসজিদ, যেটি জামাতে নামাজ পড়ার জন্য ৭,০০০ মুসল্লী ধারণ করতে সক্ষম। এতে যুক্তরাজ্য|যুক্তরাজ্যের সবচেয়ে বড় জুম্মার নামাজের জামাআত অনুষ্ঠিত হয় এবং গড়ে সাপ্তাহিক নামাজীর উপস্থিতি সংখ্যা ৩৫ হাজারেরও বেশি ছাড়িয়ে যায়। মুহাম্মাদ আব্দুল বারি শাইখ মুহাম্মদ আব্দুল কাইয়ুম হাসান সোহরাওয়ার্দী রোম মসজিদ name="Management" Census 2001 Key Statistics, Local Authorities in England and Wales Office for National Statistics "Religious Figure 2014"। BRITISH BANGLADESHI POWER INSPIRATION। ১৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ 2014।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ইস্ট লন্ডন মসজিদের দাপ্তরিক ওয়েবসাইট
জর্জ হ্যারি ল্যাংলি

অধ্যাপক জর্জ হ্যারি ল্যাংলি (১৪ জুলাই ১৮৮১ - ১৪ ফেব্রুয়ারি ১৯৫১)বাংলাদেশের ঢাকা বিশ্ববিদ্যালয়ের ২য় উপাচার্য। তিনি ১ জানুয়ারি, ১৯২৬ এই বিশ্ববিদ্যালয়ের উপাচার্যের দায়িত্ব গ্রহণ করেন। অধ্যাপক ল্যাংলি ঢাকা বিশ্ববিদ্যালয়ের প্রতিষ্ঠা লগ্নে দর্শন বিভাগের প্রধান ছিলেন। ১৯৩৪ সালের ৩০ জুন পর্যন্ত তিনি এই বিশ্ববিদ্যালয়ের উপাচার্যের দায়িত্ব পালন করেন। ল্যাংলী, জর্জ হ্যারী, বাংলাপিডিয়া বাংলাপেডিয়ায় জর্জ হ্যারি ল্যাংলি